Ma yella yban-aɣ-id belli tayemmat tettagem-d deg yisefra-ines seg wayen i as-idtmud teqbaylit-is, ad tt-naf seg tama nniḍen tettaggem-d seg wazalen n ddin yuɣen tasga wessiɛen di tmetti taqbaylit. Tayemmat tumen mliḥ s tenslemt, mi ara tessarqas, tbedder-d wid deg wag teḍmeɛ lemɛawna d ccafuɛa, d Rebbi neɣ lenbiya, d lmalykat neɣ d lawliyya, d nitni i ɣer terra tiɣri-s, tessawal-asen tettɛenni ɣur-sen ad ilin ɣer tama-s, mmi-s ad yegmu ddaw tecḍaṭ-nsen acemma ur t-ittaɣ.